Document ID: 32008D0139

KOMISIJAS LĒMUMS
(2007. gada 21. septembris)
par valsts atbalstu “Ieguldījumu veicināšana, lai racionalizētu vīnkopību kalnu nogāzēs Reinzemē-Pfalcā”
(izziņots ar dokumenta numuru K(2007) 4462)
(Autentisks ir tikai teksts vācu valodā)
(2008/139/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu un jo īpaši tā 88. panta 2. punktu,
pēc tam, kad ieinteresētās personas ir aicinātas iesniegt savus apsvērumus saskaņā ar iepriekš minēto pantu (1),
tā kā:
I. PROCEDŪRA
(1)
Vācija atbilstoši EK līguma 93. panta (tagad 88. panta) 3. punktam paziņoja par minēto atbalstu 1994. gada 30. septembra vēstulē, kas saņemta 1994. gada 7. oktobrī.
(2)
Komisija ar 1995. gada 7. aprīla vēstuli Nr. SG(95) D/4615 uzsāka formālo izmeklēšanas procedūru atbilstoši EK līguma 93. panta (tagad 88. panta) 2. punktam (2). Atbildes komentārus Vācija sniedza 1995. gada 29. maija gada 1996. gada 24. jūnija vēstulēs. Atsauksmes no ieinteresētajām personām Komisija nav saņēmusi. Papildu informāciju Vācijas iestādes sniedza Komisijai 2007. gada 1. jūnija vēstulē.
(3)
Ar 1996. gada 24. jūnija vēstuli Vācija paziņoja par paziņotā pasākuma atcelšanu. Turklāt Vācija, atbildot uz Komisijas jautājumu, apstiprināja, ka ieguldījumu atbalsts nav piešķirts.
II. SECINĀJUMI
(4)
Līdz Vācijas paziņojuma saņemšanas brīdim Komisija vēl nebija pieņēmusi oficiālu lēmumu par minēto atbalsta paziņojumu. Šajos apstākļos tā pieņem paziņojuma atsaukumu Padomes 1999. gada 22. marta Regulas (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai (3), 8. panta 1. punkta nozīmē.
(5)
Tādēļ saskaņā ar Regulas (EK) Nr. 659/1999 8. panta 2. punktu formālā izmeklēšanas procedūra ir jāizbeidz, jo tai vairs nav pamata,
IR PIEŅĒMUSI ŠO LĒMUMU.
1. pants
Formālā izmeklēšanas procedūra saistībā ar atbalstu “ieguldījumu veicināšana, lai racionalizētu vīnkopību kalnu nogāzēs Reinzemē-Pfalcā” tiek izbeigta saskaņā ar Regulas (EK) Nr. 659/1999 8. panta 2. punktu.
2. pants
Šis lēmums ir adresēts Vācijas Federatīvajai Republikai.
Briselē, 2007. gada 21. septembrī

Labels: 2
4
19
6
18